ΓΡΑΠΤΗ ΕΡΩΤΗΣΗ P-0304/00

υποβολή: Antonios Trakatellis (PPE-DE) προς την Επιτροπή

(4 Φεβρουαρίου 2000)

Θέμα: Καθυστέρηση εκτέλεσης έργων του Ταμείου Συνοχής στην Ελλάδα: Βιολογική επεξεργασία λυμάτων και ανάπλαση χώρωνγειονομικής ταφής απορριμμάτων Θεσσαλονίκης

Η εκτέλεση των έργων Επέκταση και ολοκλήρωση εγκαταστάσεων βιολογικής επεξεργασίας λυμάτων Θεσσαλονίκης στάδιο ΙΙ και Ανάπλαση ΧΥΤΑ και μελέτη-κατασκευή πλήρους σταθμού μεταφόρτωσης Θεσσαλονίκης, που είναι σημαντικά για την προστασία του περιβάλλοντος και τη βελτίωση της ποιότητας ζωής των κατοίκων της Θεσσαλονίκης, καθυστερεί αδικαιολόγητα τη στιγμή που έχει ήδη εκπνεύσει το χρηματοδοτικό πλαίσιο του Ταμείου Συνοχής για την προηγούμενη προγραμματική περίοδο (1994-1999).

Συγκεκριμένα, για τα εν λόγω έργα που εντάχθηκαν στα χρηματοδοτούμενα από το Ταμείο Συνοχής έργα από το 1995 και που έπρεπε να έχουν ήδη ολοκληρωθεί και να λειτουργούν από το 1998.

Ερωτάται:

1. Σε ποιο στάδιο βρίσκεται η εκτέλεσή τους, πού οφείλονται οι καθυστερήσεις και πότε προβλέπεται η ολοκλήρωσή τους;

2. Ποιο ύψος κοινοτικής συνδρομής έχει χορηγηθεί από την προγραμματική περίοδο 1994-1999 του Ταμείου Συνοχής και εάν επαρκούν οι δεσμεύσεις για την ολοκλήρωσή τους;

3. Σε ποιες ενέργειες προέβη ή προτίθεται να προβεί η Επιτροπή ώστε, αφενός, να ολοκληρωθούν το συντομότερο δυνατόν και, αφετέρου, να διασφαλιστεί η καλή λειτουργία τους;

Όσον αφορά τις δεσμεύσεις που ανέλαβαν οι ελληνικές αρχές για το έργο της βιολογικής επεξεργασίας λυμάτων Θεσσαλονίκης, ερωτάται:

- Παρακολουθείται η ποιότητα νερού του εσωτερικού και κεντρικού Θερμαϊκού Κόλπου και αν ναι, από ποιον φορέα;

- Επεκτάθηκε το σχετικό δίκτυο αποχέτευσης;

- Έγινε η σύνδεση της βιομηχανικής περιοχής με το αποχετευτικό δίκτυο και αν γίνεται ο σχετικός έλεγχος της ποιότητας των βιομηχανικών αποβλήτων; και

- Από ποια έσοδα θα καλύπτονται τα έξοδα λειτουργίας και συντήρησης;

Συμπληρωματική απάντηση του κ. Barnier εξ ονόματος της Επιτροπής

(30 Μαρτίου 2000)

Η επέκταση και η ολοκλήρωση των εγκαταστάσεων βιολογικής επεξεργασίας λυμάτων Θεσσαλονίκης στάδιο ΙΙ που συγχρηματοδοτείται στο πλαίσιο του Ταμείου Συνοχής,λοποιείται επί του παρόντος με ικανοποιητικό ρυθμό. Σύμφωνα με τις πληροφορίες που έστειλαν οι ελληνικές αρχές, όλες σχεδόν οιποδομές θα ολοκληρωθούν στο τέλος του έτους 2000 και η δοκιμαστική περίοδος λειτουργίας των εγκαταστάσεων θα αρχίσει σταδιακά από τον μήνα Μάρτιο 2000. Η καθυστέρηση εκτέλεσης που σημειώθηκε στην αρχή του έργου οφείλεται στις διαδικασίες του διαγωνισμού καθώς και στην ολοκλήρωση των μελετών και αξιολογήσεων των αποτελεσμάτων της λειτουργίας του σταδίου Ι. Το συνολικό κόστος των πιστώσεων που χορηγήθηκαν για το έργο αυτό ανέρχεται σε περίπου 70 εκατ. ευρώ και αφορά κυρίως τηνλοποίηση των εγκαταστάσεων και τη βελτίωσή τους καθώς και τη δημιουργία δικτύου αποχέτευσης. Το ποσό αυτό θεωρείται ότι επαρκεί για την ολοκλήρωση του έργου.

Η Επιτροπή έχει επίγνωση της σημασίας του έργου αυτού για τη βελτίωση της ποιότητας ζωής των πολιτών και για την προστασία του περιβάλλοντος. Για το λόγο αυτό έχει προβλέψει όρους ορθής εκτέλεσης στην απόφασή της για συγχρηματοδότηση(1). Η Επιτροπή ενέκρινε επίσης τις προτάσεις βελτίωσης πουποβλήθηκαν από τις ελληνικές αρχές και παρακολουθεί μηνιαίως την εξέλιξη του έργου αυτού. Οι δεσμεύσεις που ανέλαβαν οι ελληνικές αρχές αφορούν το συνεχή έλεγχο της ποιότητας του νερού του εσωτερικού και κεντρικού Θερμαϊκού κόλπου μέσω προγραμμάτων παρακολούθησης (πρότυπος σταθμός παρακολούθησης του

περιβάλλοντος Πανεπιστήμιο Θεσσαλονίκης) και έρευνας (προγράμματα του Ελληνικού Κέντρου Θαλάσσιων Έρευνών ΕΚΘΕ)" εργασίες επέκτασης του δικτύου αποχέτευσης εκ των οποίων ορισμένες έχουν ολοκληρωθεί (Σίνδος)" την έναρξη λειτουργίας των εγκαταστάσεων βιολογικού καθαρισμού πριν από την ολοκλήρωση των εργασιών σύνδεσης με τη βιομηχανική περιοχή" και τον έλεγχο των βιομηχανικών αποβλήτων με πρόγραμμα έρευνας και με το εργαστήριο που προβλέπεται εντός των εγκαταστάσεων μετά την έναρξη της λειτουργίας τους. Τέλος, τα έξοδα εκμετάλλευσης και συντήρησης θα εξασφαλιστούν από τις αρμόδιες αρχές. Προς το σκοπό αυτό, οι ελληνικές αρχές προβλέπουν κατάλληλη τιμολόγηση.

Το έργο αποκατάστασης των χώρωνγειονομικής ταφής και η μελέτη κατασκευή σταθμού μεταφόρτωσης αποβλήτων Θεσσαλονίκηςποβλήθηκε στις 27 Ιουλίου 1994, από τις ελληνικές αρχές στην Επιτροπή για συγχρηματοδότηση στο πλαίσιο του Ταμείου Συνοχής. Πριν από την έγκριση του, η Επιτροπή ζήτησε εκ των προτέρων αξιολόγηση από τους συμβούλους της οι οποίοι πραγματοποίησαν επιτόπιες επισκέψεις καιπέβαλαν διάφορες τεχνικές εκθέσεις. Μετά από αρκετές προπαρασκευαστικές συνεδριάσεις με τις ελληνικές αρχές, οι εν λόγω αρχές έλαβανπόψη τους τις παρατηρήσεις και τις τεχνικές βελτιώσεις της Επιτροπής στην πρόταση του έργου. Το έργο αυτό εγκρίθηκε τελικά από την Επιτροπή στις 9 Δεκεμβρίου 1997(2) και προβλέπει την αποκατάσταση τριών χώρωνγειονομικής ταφής (Ταγαράδες, Θέρμη και Δερβένι) καθώς και την κατασκευή σταθμού μεταφόρτωσης αποβλήτων.

Το συνολικό κόστος του έργου αυτού ανέρχεται σε 19,1 εκατ. ευρώ, η κοινοτική συνδρομή ανέρχεται σε 15,3 εκατ. ευρώ (80 %)" το ποσό αυτό επαρκεί για την ορθή εκτέλεση του έργου. Σύμφωνα με την απόφαση της Επιτροπής στην οποία ορίστηκε ένα έτος ευελιξίας, η ολοκλήρωση του έργου προβλέπεται πριν από τις 31 Δεκεμβρίου 2000. Η Επιτροπή έχει ήδη καταβάλει μία πρώτη προκαταβολή 200 000 ευρώ. Βάσει των πληροφοριών που διαβίβασαν οι ελληνικές αρχές, οι συμβάσεις τεσσάρων επιμέρους έργων έχουνπογραφεί. Το σημερινό ποσοστό απορρόφησης ανέρχεται σε 28,8 % (17 % τον Οκτώβριο 1999). Οι εν λόγω αρχές διαβεβαίωσαν την Επιτροπή ότι μεριμνούν για την επιτάχυνση της εκτέλεσης:

>ΚΤΜ ΟΠΝΒΧΒ>

Κατά τη διάρκεια της συνεδρίασης της επιτροπής παρακολούθησης τον Οκτώβριο 1999 η Επιτροπή ζήτησε εκθέσεις για την πρόοδο της εκτέλεσης τεσσάρων επιμέρους έργων που αναφέρονται ανωτέρω. Η Επιτροπή θα συνεχίσει να παρακολουθεί την πρόοδο των έργων αυτών και ιδίως εκείνων του Δερβενίου και του σταθμού μεταφόρτωσης.

(1) Απόφαση αριθ. C(95)2916F της 28.11.1995.

(2) Απόφαση αριθ. C(97) 3946 της 9.12.1997.